Source: http://sala.sk/clanok/o-celomestskej-deratizacii
Timestamp: 2017-05-01 04:12:33+00:00
Document Index: 17261911

Matched Legal Cases: ['§ 4', '§ 6', '§ 11', '§ 1', '§ 2', '§ 3', '§ 4']

publikované: 03.10.2014 - 15:38 // aktualizácia: 03.10.2014 - 15:40 // zobrazené: 2112
Mestské zastupiteľstvo mesta Šaľa na základe ustanovenia § 4 ods. 3 písm. h), § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov
sa uznieslo na tomto Všeobecne záväznom nariadení č. 13/2014 o celomestskej deratizácii§ 1Základné ustanovenia
(1) Účelom tohto všeobecne záväzného nariadenia (ďalej len VZN) je časovo a priestorovo zosúladiť povinnosti fyzických osôb, fyzických osôb podnikateľov a právnických osôb vyplývajúce z osobitných predpisov1 vykonať deratizačné opatrenia. (2) Cieľom spoločného časového výkonu povinnosti deratizácie je zvýšenie efektívnosti a účinnosti týchto opatrení v záujme utvárania a ochrany zdravých podmienok, zdravého spôsobu života obyvateľov mesta.§ 2Výkon deratizácie
(1) Spoločný termín na vykonanie celomestskej deratizácie vyhlasuje mesto. (2) Celomestská deratizácia na území mesta sa vykonáva obvykle na jeseň. V opodstatnených prípadoch pri premnožení hlodavcov môže mesto vyhlásiť celomestskú deratizácia aj na jar. (3) Mesto pri výkone celomestskej deratizácie koordinuje jej časový a plošný priebeh a spolupracuje so subjektmi oprávnenými vykonávať deratizáciu.§ 3Zrušovacie ustanovenie
(1) Zrušuje sa Všeobecne záväzné nariadenie mesta Šaľa č. 30/2001 zo dňa 10. mája 2001o vykonávaní dezinfekcie, dezinsekcie a deratizácie na území mesta Šaľa. (2) Zrušuje sa Dodatok č. 1 zo dňa 29. apríla 2004 k Všeobecne záväznému nariadeniu mesta Šaľa č. 30/2001 o vykonávaní dezinfekcie, dezinsekcie a deratizácie na území mesta Šaľa.(3) Zrušuje sa Všeobecne záväzné nariadenie mesta Šaľa č. 9/2008 zo dňa 2. októbra 2008, ktorým sa mení a dopĺňa Všeobecne záväzné nariadenie mesta Šaľa č. 30/2001 o vykonávaní dezinfekcie, dezinsekcie a deratizácie na území mesta Šaľa v znení Dodatku č. 1 zo dňa 29. 04. 2004.1) zákon NR SR č. 355/2007 o ochrane, podpore a rozvoji verejného zdravia a o zmene zákonov v platnom znení§ 4ÚčinnosťToto všeobecne záväzné nariadenie nadobúda účinnosť pätnástym dňom od vyvesenia na úradnej tabuli v meste.